Qayd etilishicha, kasallik bemor bilan yaqin muloqot qilganda yuqadi. Foto: UK Health Security Agency/Science Photo Library Jahon sog‘liqni saqlash tashkiloti maymun chechagi kasalligini yuqtirish bo‘yicha 80ga yaqin holatni tasdiqladi. Yana 50 holat bo‘yicha tekshiruv ishlari olib borilmoqda. «Ilgari xabar qilingan 11 mamlakatdagi kasallanish holatlari g‘ayrioddiy hisoblanadi, chunki holatlar endemik bo‘lmagan davlatlarda qayd etilgan», — deyiladi tashkilot xabarida. Ma’lum qilinishicha, JSST maymun chechagi kasalligi tarqalishi darajasi va uning sabablarini aniqlash ustida ish olib bormoqda. Shuningdek, qayd etilishicha, kasallik bemor bilan yaqin muloqot qilganda yuqadi. Maymun chechagi kasalligini yuqtirish holatlari Ispaniya, Portugaliya, Buyuk Britaniya, Belgiya, Italiya, Fransiya, Germaniya, Shvetsiya, Kanada, AQSh va Avstraliyada aniqlangan.